ევროკომისიის პროგრამა - Horizon 2020
2014-07-17 14:06 (Asia/Dubai)
21 ივლისს, ორშაბათს, 16:00 საათზე, ილიას სახელმწიფო უნივერსიტეტის G106 აუდიტორიაში განვითარების სამსახური ილიას სახელმწიფო უნივერსიტეტის პროფესორებსა და მკვლევრებს გააცნობს ევროკომისიის პროგრამის – Horizon 2020 – მიმდინარე საკონკურსო პროგრამებს. შეხვედრაზე დასწრება თავისუფალია.
დამატებითი ინფორმაციისათვის დაგვიკავშირდით:
ილიას სახელმწიფო უნივერსიტეტი
განვითარების სამსახური
ქაქუცა ჩოლოყაშვილის გამზირი 3/5
E 104, E 106
ელფოსტა: development@iliauni.edu. ge

სამაგისტრო პროგრამების ღია კარის დღე
2014-07-18 10:49
21 და 22 ივლისს, 18:00 საათზე, ილიას სახელმწიფო უნივერსიტეტის E406 აუდიტორიაში ბიზნესის სკოლა ატარებს სამაგისტრო პროგრამების ღია კარის დღეს. მაგისტრანტობის მსურველები მიიღებენ სრულ ინფორმაციას ბიზნესის სკოლის სამაგისტრო პროგრამების მიზნების, ამოცანებისა და სტრუქტურის, ასევე – სამაგისტრო პროგრამებზე მიღების პროცედურების, ვადებისა და შიდა გამოცდების სპეციფიკის შესახებ.
დრო: 21, 22 ივლისი, 18:00 საათი
ადგილმდებარეობა: ილიას სახელმწიფო უნივერსიტეტის E406 აუდიტორია (ჩოლოყაშვილის 3/5)

მზის ატმოსფეროს მაგნიტოსეისმოლოგია და მზის ამინდი
2014-07-18 17:31
23 ივლისს, ოთხშაბათს 15:00 საათზე, ილიას სახელმწიფო უნივერსიტეტის G106 აუდიტორიაში ჩატარდება აბასთუმნის ასტროფიზიკური ობსერვატორიის გაერთიანებული პროექტის ერთ-ერთი ქვეპროექტის – “მზის ატმოსფეროს მაგნიტოსეისმოლოგია და მზის ამინდი” – პრეზენტაცია. ქვეპროექტის ხელმძღვანელი თეიმურაზ ზაქარაშვილი და მისი მონაწილეები წარმოადგენენ მათ მიერ ბოლო პერიოდში შესრულებულ სამუშაოებს.

სახელმძღვანელოების – სათემო მობილიზაცია
2014-07-21 11:33
24 ივლისს, 14:00 საათზე წიგნის სახლში ”ლიგამუსი” გაიმართება ”სიდას” მიერ გამოცემული სახელმძღვანელოების – ”სათემო მობილიზაცია”, ’’თანამონაწილეობითი დაგეგმარება” – პრეზენტაცია. პრეზენტაციას დაესწრებიან უმაღლესი სასწავლებლების აკადემიური და სტუდენტური წრეები, სამოქალაქო საზოგადოების, საერთაშორისო და დონორი ორგანიზაციების წარმომადგენლები. სახელმძღვანელოების ავტორები დამსწრე საზოგადოებას წარუდგენენ სახელმძღვანელოების ძირითად ასპექტებს, მიდგომებს და პრაქტიკულ მიგნებებს, რაც დამყარებულია ”სიდას” საქმიანობის მრავალწლიან გამოცდილებაზე. პრეზენტაციის შემდგომ მოეწყობა დისკუსია.
დასწრება თავისუფალია.
გთხოვთ, პრეზენტაციაზე დასწრების სურვილი დაგვიდასტუროთ იმეილზე nata@cida.ge.
აღნიშნული სახელმძღვანელოები დაფინანასებულია ევრაზიის თანამშრომლობის ფონდის მიერ „სამოქალაქო ინიციატივა დამოუკიდებელი სასამართლოსთვის“ პროექტის ფარგლებში. ამერიკის ხალხის დახმარებითა და შეერთებული შტატების საერთაშორისო განვითარების სააგენტოს (USAID), ასევე – აღმოსავლეთ დასავლეთის მართვის ისტიტუტის (EWMI) მეშვეობით.
„სათემო მობილიზაცია“ – დამხმარე სახელმძღვანელო, რომელშიც აღწერილი და განზოგადებულია ”სიდას” თანამშრომლების რამდენიმეწლიანი პრაქტიკული გამოცდილება. სახელმძღვანელოში მოცემული მობილიზაციის ფორმები, პრინციპები და ეტაპები ძალიან სასარგებლო იქნება იმ სტუდენტებისთვის, რომლებსაც სამომავლოდ დასჭირდებათ თემებთან მუშაობა.
„თანამონაწილეობითი დაგეგმარება“ – დამხმარე სახელმძღვანელო ადგილობრივი განვითარების თანამონაწილეობითი ანალიზითა და დაგეგმარებით დაინტერესებული მხარეებისთვის როგორც აკადემიური, ასევე სამოქალაქო საზოგადოებისა და თვითმმართველობის წარმომადგენელთათვის. მასში ახსნილია დაგეგმარების პრაქტიკული მიდგომები და პროცესისთვის დამახასიათებელი ძლიერი და სუსტი მხარეები.

საერთაშორისო ვორკშოპი ილიას უნივერსიტეტში
2014-07-21 12:40
მიმდინარე წლის 11-დან 16 აგვისტოს ჩათვლით, ილიას სახელმწიფო უნივერსიტეტის E401 აუდიტორიაში ჩატარდება საერთაშორისო ვორკშოპი თემაზე „ქართული ფოლკლორი და შედარებითი ნარატოლოგიის საკითხები“. ვორკშოპს გაუძღვებიან პროფ. ვინკერ პიფო (იენა/ციურიხი) და პროფ. ელგუჯა დადუნაშვილი (თბილისი/იენა). ვორკშოპში მონაწილეობენ იენის უნივერსიტეტის სტუდენტები. გათვალისწინებულია ქართველი სტუდენტების მონაწილეობაც. სამუშაო ენა – გერმანული.
ვორკშოპის ფარგლებში დაგეგმილია:
11-12 აგვისტო: თეორიული მუშაობა ილიას სახელმწიფო უნივერსიტეტში;
13 აგვისტო: ექსკურსია შოთა რუსთაველის ქართული ლიტერატურის ინსტიტუტის ფოლკლორის არქივში;
14 აგვისტო: ექსკურსია მცხეთის ქალაქ-მუზეუმში;
15-17 აგვისტო: საველე კვლევა რეგიონში (ჩატარების ადგილი ზუსტდება).
მონაწილეობის მსურველებმა განცხადებით უნდა მიმართონ ვორკშოპის ორგანიზატორებს მისამართზე: sebastian-minkner@gmx.com
შენიშვნა: გთხოვთ გაითვალისწინოთ, რომ მონაწილეობის შემთხვევაში, ყველა შესაძლო ხარჯის (მგზავრობა, კვება, ღამისთევა და მუზეუმში შესასვლელი ბილეთი) გადახდა ეკისრება მონაწილეს.

ილიაუნის სამაგისტრო პროგრამების ღია კარის დღე
2014-07-21 13:19
26 ივლისს, შაბათს, 12:00-დან 15:00 საათამდე, ილიას სახელმწიფო უნივერსიტეტის E კორპუსში გაიმართება ილიაუნის ოთხივე ფაკულტეტის (მეცნიერებათა და ხელოვნების ფაკულტეტი, სამართლის სკოლა, ბიზნესის სკოლა, საინჟინრო ფაკულტეტი) სამაგისტრო პროგრამების ღია კარის დღე.
განრიგი
12:00-15:00 – ოთხივე ფაკულტეტის სამაგისტრო პროგრამების სტენდები E კორპუსის ფოიეში (სტენდებთან დაგხვდებიან სამაგისტრო პროგრამების წარმომადგენლები, რომლებსაც დაუსვამთ თქვენთვის საინტერესო შეკითხვებს და მიიღებთ პროგრამასთან დაკავშირებულ საინფორმაციო ლიფლეტებს)
სამაგისტრო პროგრამების პრეზენტაციები
12:30 – 12:50 – საინჟინრო ფაკულტეტის სამაგისტრო პროგრამების პრეზენტაცია
12:50 – 13:20 – მეცნიერებათა და ხელოვნების ფაკულტეტის სამაგისტრო პროგრამების პრეზენტაცია
13:20 – 13:40 – ბიზნესის სკოლის სამაგისტრო პროგრამების პრეზენტაცია
13:40 – 14:00 – სამართლის სკოლის სამაგისტრო პროგრამების პრეზენტაცია
14:00 – 14:20 – ილიაუნის ბიბლიოთეკა
14:20-14:40 – ილიაუნის საგარეო ურთიერთობების სამსახურის პრეზენტაცია (გაცვლითი პროგრამები, საერთაშორისო თანამშრომლობა, სწავლის გაგრძელების შესაძლებლობა)

პრეზენტაციები ჩატარდება: E 207 აუდიტორიაში

სახელმწიფო საგანმანათლებლო პოლიტიკა და მასწავლებელთა ხელფასები საქართველოში
2014-07-22 13:02
PPRTC-ის საჯარო პოლიტიკის ანგარიშის პრეზენტაცია
28 ივლისს, ორშაბათს, 17:00 საათზე, ილიას სახელმწიფო უნივერსიტეტის G 106 აუდიტორიაში გაიმართება საჯარო პოლიტიკის კვლევისა და ტრენინგების ცენტრის (PPRTC-ის) საჯარო პოლიტიკის ანგარიშის – ,,სახელმწიფო საგანმანათლებლო პოლიტიკა და მასწავლებელთა ხელფასები საქართველოში“ – პრეზენტაცია-დისკუსია.
კვლევაში, საერთაშორისო შედარებების გამოყენებით, გაანალიზებულია საქართველოში არსებული სახელმწიფო საგანმანათლებლო პოლიტიკა მასწავლებელთა ხელფასებთან მიმართებაში და განხილულია ის ცვლილებები, რაც გააუმჯობესებს შრომის ანაზღაურებას მასწავლებლებს და სტიმულს მისცემს ახალგაზრდებს, დაეუფლონ მასწავლებლის პროფესიას.

საქართველოს ენერგეტიკული უსაფრთხოება
2014-07-29 10:41
1 სექტემბერს, ორშაბათს, 16:30 საათზე, ილიას სახელმწიფო უნივერსიტეტში (გ.წერეთლის ქ. 1, ოთახი G106) ანალიტიკური ცენტრის „მსოფლიო გამოცდილება საქართველოსთვის“ (WEG) და ილიას სახელმწიფო უნივერსიტეტის ენერგეტიკისა და მდგრადი განვითარების ინსტიტუტის ორგანიზებით გაიმართება ენერგეტიკული პოლიტიკისა და მდგრადი განვითარების სემინარების ციკლს მორიგი სემინარი – საქართველოს ენერგეტიკული უსაფრთხოება.
სემინარზე განხილული იქნება საქართველოს ენერგეტიკული უსაფრთხოების გამოწვევები და საფრთხეები, ენერგეტიკული უსაფრთხოების ძირითადი მაჩვენებლები და ენერგეტიკული უსაფრთხოება ბუნებრივი გაზის სექტორში.
აღნიშნული თემები ყურადღებას იმსახურებს მათი მაღალი მნიშვნელობით ქვეყნის მდგრადი განვითარებისთვის, რადგან ენერგეტიკული უსაფრთხოება არის ეროვნული უსფართხოების ერთ-ერთი უმთავრესი ინტერესი.
მივესალმებით თქვენს დასწრებას და დისკუსიაში აქტიურ მონაწილეობას.

სემინარი: "სინათლის სიჩქარის გადალახვა"
2014-08-21 08:44
25 აგვისტოს, ორშაბათს, 12:00 საათზე, ილიას სახელმწიფო უნივერსიტეტის G 106 აუდიტორიაში გაიმართება სემინარი თემაზე „სინათლის სიჩქარის გადალახვა“.
მომხსენებელი – ზურაბ სილაგაძე (ბუდკერის ბირთვული ფიზიკის ინსტიტუტი და ნოვოსიბირსკის სახელმწიფო უნივერსიტეტი).
დრო: 25 აგვისტო, 12:00 საათი
ადგილმდებარეობა: G106 აუდიტორია, ილიას სახელმწიფო უნივერსიტეტი
დასწრება თავისუფალია

PPRTC საჯარო პოლიტიკის ანგარიშის ”საქართველოს ენერგეტიკული უსაფრთხოების რისკები და მათი შერბილების მიმართულებები“პრეზენტაცია
2014-08-21 10:06
27 აგვისტოს, ოთხშაბათს, 17:00 საათზე, ილიას სახელმწიფო უნივერსიტეტის G 106 აუდიტორიაში გაიმართება საჯარო პოლიტიკის კვლევისა დატრენინგების ცენტრის (PPRTC) საჯარო პოლიტიკის ანგარიშის – ”საქართველოს ენერგეტიკული უსაფრთხოების რისკები და მათი შერბილების მიმართულებები“ – პრეზენტაცია-დისკუსია. ანგარიშის მომზადება შესაძლებელი გახდა EWMI-G-PAC-ის პროექტის ფარგლებში დაფინანსებული USAID-ის მიერ.
ანგარიშში ნაჩვენებია, რომ ენერგეტიკული უსაფრთხოების განხილვისას არ ხდება ენერგეტიკული გამოწვევებისა და საფრთხეების ანალიზი და ჩამოყალიბებულია ის ძირითადი მეთოდური საფუძვლები, რაც გაამარტივებს ქვეყნის ძირითადი ენერგეტიკული საფრთხეების სისტემურ განხილვას და შესაბამისი დამცავი ღონისძიებების შემუშავებას.
პრეზენტაციის დრო: 27 აგვისტო, 17:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია

PPRTC გამარჯვებული ანგარიშის - „საქართველოს შინამეურნეობათა მდგრადი ენერგომოხმარების წახალისების პოლიტიკა“ - პრეზენტაცია
2014-08-21 11:20
პირველ სექტემბერს, ორშაბათს, 17:00 საათზე, ილიას სახელმწიფო უნივერსიტეტის G 106 აუდიტორიაში გაიმართება საჯარო პოლიტიკის კვლევისა დატრენინგების ცენტრის (PPRTC) საგრანტო კონკურსში გამარჯვებული პოლიტიკის ანგარიშის – „საქართველოს შინამეურნეობათა მდგრადი ენერგომოხმარების წახალისების პოლიტიკა“ – პრეზენტაცია-დისკუსია.
ანგარიშის მომზადება შესაძლებელი გახდა EWMI-G-PAC-ის პროექტის ფარგლებში დაფინანსებული USAID-ის მიერ.
დრო: 1 სექტემბერი, 17:00 საათი
ადგილმდებარეობა: ილიას სახელმწიფო უნივერსიტეტი, G 106 აუდიტორია
დასწრება თავისუფალია

აუტიზმის აშლილობის მქონე ინდივიდთა საგანმანათლებლო და ჯანდაცვის უფლებების ადვოკატირება
2014-08-25 12:10
29 აგვისტოს, 15:00 საათზე, ილიას სახელმწიფო უნივერსიტეტის A 101 აუდიტორიაში საქართველოს აუტიზმის ასოციაცია და ილიას სახელმწიფო უნივერსიტეტის „ბავშვთა და მოზარდთ განვითარების კლინიკა“, მართავს ჯი-პაკის პროექტის – „აუტიზმის აშლილობის მქონე ინდივიდთა საგანმანათლებლო და ჯანდაცვის უფლებების ადვოკატირება“ – პრეზენტაციას .
დრო: 29 აგვისტო, 15:00 საათი
ადგილმდებარეობა: ილიას სახელმწიფო უნივერსიტეტი, A 101 აუდიტორია
დასწრება თავისუფალია.

შეხვედრა ფრენსის ფუკუიამასთან და ერიკ ჯენსენთან
2014-08-29 11:15
2 სექტემბერს, 17:00 საათზე, ილიას სახელმწიფო უნივერსიტეტი მსოფლიოში აღიარებულ პოლიტიკურ მეცნიერს და ფილოსოფოსს, ფრენსის ფუკუიამას და სტენფორდის უნივერსიტეტის პროფესორს ერიკ ჯენსენს უმასპინძლებს.
შეხვედრის თემა: სახელმწიფოს მშენებლობა, სამოქალაქო საზოგადოება და რელიგია.
შეხვედრის პირდაპირი ინტრერნეტ ტრანსლიაცია –
შეხვედრა ილიას სახელმწიფო უნივერსიტეტში ტარდება სტენფორდის უნივერსიტეტის დემოკრატიის, განვითარებისა და კანონის უზენაესობის ცენტრის (CDDRL) და ეკონომიკური კვლევის ცენტრის (EPRC) პარტნიორიბით 1-3 სექტემბერს დაგეგმილი ლიდერთა ფორუმის The Future of Democratization: Lessons of Building a Modern State in 21st Century-Georgia ფარგლებში.
ილიას სახელმწიფო უნივერსიტეტი ფრენსის ფუკუიამას და ერიკ ჯენსენს მიანიჭებს საპატიო დოქტორის ხარისხს.
დრო: 2 სექტემბერი, 17:00 საათი
ადგილმდებარეობა: G 106 აუდიტორია, ილიას სახელმწიფო უნივერსიტეტი.
დასწრება თავისუფალია

კონფერენცია „L`italiano: da Petrarca in poi...“
2014-09-01 11:34
2014 წლის 20 ნოემბერს, ილიას სახელმწიფო უნივერსიტეტის იტალიური კულტურის ცენტრში ჩატარდება საერთაშორისო სამეცნიერო კონფერენცია სახელწოდებით „L`italiano: da Petrarca in poi…“.

კონფერენცია ეძღვნება დიდ იტალიელ პოეტს, ფრანჩესკო პეტრარკას.
თემატიკა:

კონფერენციის ძირითადი თემა არის იტალიანისტიკა. მასზე წარმოდგენილი მოხსენებები შეიძლება ეძღვნებოდეს შემდეგ კონკრეტულ მიმართულებებს:
• ენათმეცნიერება;
• ლიტერატურისმცოდნეობა;
• ენისა და ლიტერატურის სწავლების საკითხები;
• მხატვრული თარგმანის თეორია.
მონაწილეობის პირობები:
• მომხსენებელმა უნდა წარმოადგინოს 200-300 სიტყვისაგან შემდგარი რეზიუმე ქართულ ან იტალიურ ენაზე (sylfaen-ში), შემდეგ მისამართზე: cci.tbilisi.news@gmail.com. ავტორებს ვთხოვთ, მიუთითონ საკონტაქტო მონაცემები და ინფორმაცია სამუშაო ან სასწავლო დაწესებულებაზე. რეზიუმეების მიღების ბოლო ვადა არის 2014 წლის 15 ოქტომბერი;
•კონფერენციის სამუშაო ენებია ქართული და იტალიური;
• თითოეული მოხსენების ხანგრძლივობა განსაზღვრულია 20 წუთით (საჭიროების შემთხვევაში, მომხსენებელი უზრულვეყოფილი იქნება პროექტორითა და სხვა საჭირო აპარატურით);
სამეცნიერო და საორგანიზაციო საბჭო:
პროფ. ნოდარ ლადარია
პროფ. ლორენცო ვენცი
ნიკოლეტა დაგა
მაურა მორანდი
მანანა სიფრაშვილი
მთარგმნელი ხათუნა ცხადაძე
Ph.დოქტ. ნანა ლომია
კოორდინატორები:მ.სიფრაშვილი, PhD. ნ.ლომია

პირდაპირი ინტერნეტ ტრანსლაცია - შეხვედრა ფრენსის ფუკუიამასთან და ერიკ ჯენსენთან
2014-09-02 12:28
ილიას სახელმწიფო უნივერსიტეტი მსოფლიოში აღიარებულ პოლიტიკურ მეცნიერს და ფილოსოფოსს, ფრენსის ფუკუიამას და სტენფორდის უნივერსიტეტის პროფესორს ერიკ ჯენსენს მასპინძლობს.
შეხვედრის თემა: სახელმწიფოს მშენებლობა, სამოქალაქო საზოგადოება და რელიგია.
შეხვედრის პირდაპირი ინტრერნეტ ტრანსლიაცია

Apple-ის ახალი პროდუქტები - პირდაპირი ტრანსლაცია
2014-09-03 12:39
9 სექტემბერს, სამშაბათს, კომპანია Apple წარმოადგენს თავის ახალ პროდუქტებს, მათ შორის – ახალ iPhone 6-ს.
აღნიშნული კომპანია თავის ღონისძიებებს პირდაპირ ეთერში გადასცემს მთელი მსოფლიოს მასშტაბით. ილიას სახელმწიფო უნივერსიტეტი Apple-ის პროდუქციის თაყვანისმცემლებს გაძლევთ უნიკალურ შანსს, 9 სექტემბერს, ილიაუნის G 106 აუდიტორიიდან ერთადადევნოთ თვალი პროდუქციის წარდგენის პირდაპირ ტრანსლაციას.
დრო: 9 სექტემბერი, 20:00 საათი
ადგილმდებარეობა: G 106 აუდიტორია, ილიას სახელმწიფო უნივერსიტეტი
გელოდებით

ვორქშოპი - ფოტონიკისა და ოპტიკის აქტიური სწავლება (ALOP)
2014-09-05 11:40
8 სექტემბერს, 10:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” გიწვევთ UNESCO-ს და ტრიესტის თეორიული ფიზიკის ინსტიტუტის ფინანსური მხარდაჭერით განხორციელებული ვორქშოპის – ფოტონიკისა და ოპტიკის აქტიური სწავლება (ALOP) – გახსნაზე. ვორქშოპი, რომელიც მოიცავს 6 მოდულს და ეფუძნება აქტიური მეთოდებისა და იაფი ტექნოლოგიების გამოყენებას ფიზიკის სწავლებისას, გაგრძელდება 12 სექტემბრამდე ილიას სახელმწიფო უნივერსიტეტის A101 აუდიტორიაში.
ვორქშოპის ფარგლებში ქართველ პედაგოგებთან 5 დღის განმავლობაში იმუშავებენ და კოლეგებს თავიანთ გამოცდილებას ფიზიკის სწავლების თანამედროვე მეთოდებში გაუზიარებენ პროფესორები: ალექს მაზოლინი (სვინბურნის ტექნოლოგიების ინსტიტუტი, ავსტრალია); დევიდ სოკოლოვი (ორეგონის უნივერსიტეტი, აშშ) და ივან კულაბა (ატენო დე მანილას უნივერსიტეტი, ფილიპინები). ვორქშოფზე მიწვეულია ფიზიკის 20 პედაგოგი საქართველოს სხვადასხვა ქალაქიდან და აკადემიური წრის 10 წარმომადგენელი საქართველოს სხვადასხვა უნივერსიტეტიდან.

ილიაუნის მწერალი - ლევან ბერძენიშვილი
2014-09-11 07:14
ილიას სახელმწიფო უნივერსიტეტი იწყებს ახალ პროექტს „ილიაუნის მწერალი“. ილიას სახელმწიფო უნივერსიტეტი ყოველწლიურად მოიწვევს მწერლებს, რომლებიც სტუდენტებს მხატვრული ლიტერატურისა და შემოქმედებითი წერის საფუძვლებს აზიარებენ.
პროექტის ფარგლებში, 2014-2015 სასწავლო წელს ლევან ბერძენიშვილი, მწერალი, ფილოლოგი და მთარგმნელი, წიგნის სახლ ლიგამუსში ყოველკვირეულად წაიკითხავს საჯარო ლექციებს ევროპული ეპოსისა და დრამის ისტორიის შესახებ.
კურსის პრეზენტაცია გაიმართება 15 სექტემბერს, 17:00 საათზე, ილიაუნის წიგნის სახლ „ლიგამუსში“ . გთხოვთ, მობრძანდეთ კურსის პრეზენტაციაზე.
დრო: 15 სექტემბერი, 17:00 საათი
ადგილმდებარეობა: ილიაუნის წიგნის სახლი „ლიგამუსი“
დასწრება თავისუფალია.

ილიაუნის მწერალი - ქეთი დევდარიანი
2014-09-11 07:18
ილიას სახელმწიფო უნივერსიტეტი იწყებს ახალ პროექტს „ილიაუნის მწერალი“. ილიას სახელმწიფო უნივერსიტეტი ყოველწლიურად მოიწვევს მწერლებს, რომლებიც სტუდენტებს მხატვრული ლიტერატურისა და შემოქმედებითი წერის საფუძვლებს აზიარებენ.
პროექტის ფარგლებში, 2014-2015 სასწავლო წელს ქეთი დევდარიანი, სცენარისტი, სტუდენტებს ასწავლის შემოქმედებით წერას.
კურსის პრეზენტაცია გაიმართება 18 სექტემბერს, 17:00 საათზე ილიაუნის წიგნის სახლ „ლიგამუსში“. გთხოვთ, მობრძანდეთ კურსის პრეზენტაციაზე.
დრო: 18 სექტემბერი, 17:00 საათი
ადგილმდებარეობა: ილიაუნის წიგნის სახლი „ლიგამუსი“
დასწრება თავისუფალია.

საერთაშორისო სემინარი - IMED 2014
2014-09-12 08:26
19 სექტემბერს, პარასკევს, ილიას სახელმწიფო უნივერსიტეტი საერთაშორისო სემინარს – “მედიაეთიკის საერთაშორისო დღე – IMED 2014” – უმასპინძლებს.
სემინარის ფარგლებში გაიმართება იმიტირებული პროცესი სტუდენტების მონაწილეობით; ეთიკური და პროფესიული გაშუქებისათვის დაჯილდოვდებიან მედიის წარმომადგენლები და ბლოგერები.
IMED საერთაშორისო პროექტია, რომელიც ბრიტანული ორგანიზაციის (“საერთაშორისო მედია ეთიკის ცენტრი – CIME”) ინიციატივით, 2011 წლიდან ყოველწლიურად ახდენს მსოფლიოს სხვადასხვა ქვეყნის მედიაპროფესიონალების, IT-ექსპერტების, ბლოგერების, სტუდენტებისა და დაინტერესებული მოქალაქეების მობილიზებას ეთიკურ პრობლემებზე მსჯელობის მიზნით. 2014 წლის IMED-ის მთავარი მიმართულება ციფრული მედიაეთიკა და კიბერუსაფრთხოებაა.
საქართველო წელს პირველად უერთდება IMED-ს.
სემინარის ადგილობრივი ორგანიზატორები მედიის განვითარების ფონდი, ილიას სახელმწიფო უნივერსიტეტი და გაეროს ასოციაცია არიან. 2014 წელს IMED მსოფლიოს 50 ქვეყანაში გაიმართება.
დრო :19 სექტემბერი, 12:00-16:00 საათი
ადგილმდებარეობა: A101
დღის წესრიგი>>>
Agenda>>>

იოსებ ჟორდანიას საჯარო ლექცია
2014-09-16 08:05
ოთხშაბათს, 1-ლ ოქტომბერს, 18:00 საათზე, ილიას სახელმწიფო უნივერსიტეტის A 101 აუდიტორიაში ილიაუნის მუსიკის ცენტრი გიწვევთ ცნობილი ეთნომუსიკოლოგის, მელბურნის უნივერსიტეტის ლექტორის, იოსებ (სოსო) ჟორდანიას ლექციაზე: „მუსიკა და მეტყველება ადამიანის ევოლუციის ჭრილში“.
იოსებ ჟორდანია მელბურნის უნივერსიტეტთან არსებული მუსიკის კონსერვატორიის საპატიო წევრი და ტრადიციული პოლიფონიის საერთაშორისო კვლევითი ცენტრის ერთ-ერთი დამაარსებელია. ის მეცნიერებათა დოქტორი და ფუმიო კოიცუმის პრემიის (ეთნომუსიკოლოგიაში უმნიშვნელოვანესი ჯილდო) ლაურეატია. მუშაობს ხალხური მრავალხმიანობის საკითხებზე, ასევე – მუსიკის გენეზისზე და მის როლზე ადამიანის ევოლუციაში.
ლექციის დრო: 1-ლი ოქტომბერი, 18:00 საათი
ადგილმდებარეობა: ილიას სახელმწიფო უნივერსიტეტის A 101 აუდიტორია

„აუტიზმი და ქცევის გამოყენებითი ანალიზი“
2014-09-18 09:04
„აუტიზმი და ქცევის გამოყენებითი ანალიზი“
20-25 სექტემბერი, 2014 წ.
საჯარო ლექციების განრიგი:
1. 20 სექტემბერი, 14.00 – 15.30, ეიტან ელდარი „რატომ არის ქცევის გამოყენებითი ანალიზი სწორი თეორია და სტრატეგია აუტიზმის სპექტრის აშლილობის მქონე ბავშვებისა და ზრდასრულების სწავლებისთვის“
2. 22 სექტემბერი, 14.00 – 15.30, ამანდა ადამსი „განმტკიცება და განმტკიცების განრიგები“
3. 23 სექტემბერი, 09.30 – 11.00, ეიტან ელდარი „პირდაპირი სწავლების პატარა საიდუმლოებები“
4. 24 სექტემბერი, 11.30 – 13.00, ამანდა ადამსი „ვერბალური ქცევა“
5. 25 სექტემბერი, 09.30 – 11.00, ნატა მეფარიშვილი, თინათინ ჭინჭარაული „პროფესიული ეთიკა: შემთხვევების ანალიზი“
მისამართი: ილიას სახელმწიფო უნივერსიტეტი, გიორგი წერეთლის ქუჩა #1, G კორპუსი, G106.

საზოგადოებრივ-საგანმანათლებლო პროექტი „ახალი განმანათლებლობა“
2014-09-18 12:08
მეცნიერებათა და ხელოვნების ფაკულტეტის
საზოგადოებრივ-საგანმანათლებლო პროექტი „ახალი განმანათლებლობა“

საჯარო ლექციების კურსი
ილიას სახელმწიფო უნივერსიტეტის მეცნიერებათა და ხელოვნების ფაკულტეტი 24 ოქტომბრიდან აგრძელებს პროექტს სახელწოდებით – „ახალი განმანათლებლობა“ . პროექტის ფარგლებში ილიას სახელმწიფო უნივერსიტეტის ლექტორები ჩაატარებენ სამეცნიერო-პოპულარული ხასიათის საჯარო ლექციებს.
კურსისთვის შერჩეულია საზოგადოებრივ-გლობალურ საკითხებთან დაკავშირებული თემები, რომლებიც ფარავს სამეცნიერო აღმოჩენებს და ტექნოლოგიურ მიღწევებს; კულტურას; განათლებას; პოლიტიკას; გარემოს დაცვის აქტუალურ საკითხებს. ლექციების ფარგლებში დამსწრე საზოგადოებას ექნება შესაძლებლობა, მონაწილეობა მიიღოს დისკუსიაში.
ლექციების ხანგრძლივობა: 1 საათი (ლექციის შემდეგ გათვალისწინებულია დისკუსია)
დრო: 24 ოქტომბრიდან 13 თებერვლის ჩათვლით ყოველ პარასკევს, 16:00 საათზე
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავჭავაძის გამზირი 32)
დასწრება: თავისუფალი
გელოდებით!

თარიღი
პროფესორი
თემა

24.10
მაია ახალკაცი
maia_akhalkatsi@iliauni.edu.ge
„საქართველოს სამკურნალო მცენარეების მდგრადი გამოყენება“

31.10
გია ბუღაძე gia_bugadze@yahoo.co.uk
“ხელოვანი და საზოგადოება”

7.11
თენგიზ ვერულავა
tengiz.verulava@iliauni.edu.ge
მობ: (+995 77) 28 48 49
“ჯანდაცვის სისტემის ოქროს შუალედი”

14.11
ბერიკა შუკაკიძე
berika.shukakidze@iliauni.edu.ge
„განათლების სარგებელი”

21.11
ქეთევან კუპატაძე
ketevan_kupatadze@iliauni.edu.ge
“წყალი – სიცოცხლის საწყისი”

28.11
ნინო მახარაძე
nino.makharadze@iliauni.edu.ge
ბავშვის დასაძინებელი „ნანა“ საქართველოში

5.12
დავით თარხნიშვილი
david_tarkhnishvili@iliauni.edu.ge
“ხვლიკები, ადამიანები და გამყინვარება: დნმ-ის ჭრილში დანახული წარსული”

12.12
ირინა ლობჟანიძე
irina_lobzhanidze@iliauni.edu.ge
“თანამედროვე ქართული ენის კომპიუტერული მოდელირების პრინციპები და სამომავლო პერსპექტივები”

19.12
Robert Van Voren
რობერტ ვან ვორენი
rvvoren@gip-global.org
“Human Rights in Putin’s Russia”
„ადამიანის უფლებები პუტინის რუსეთში“

16.01.15
ლევან ხეთაგური
levan.khetaguri@iliauni.edu.ge
მობ: 577 947 000
“თანამედროვე სათეატრო ენა”

23.01.15
ეკა ჭყოიძე
eka_tchkoidze@iliauni.edu.ge
“მომლოცველობა: ისტორიული კონტექსტი და დღევანდელობა”

30.01.15
დავით მალაზონია
davit_malazonia@iliauni.edu.ge
„საქართველოს დემოკრატიული რესპუბლიკის საგარეო პოლიტიკა“

6.02.15
პაატა ბუხრაშვილი
paata@iliauni.edu.ge
მობ.: 577 55-33-50
,,ერთი ქართული იკონოგრაფიული მოტივის თაობაზე”

13.02.15
თინათინ კიღურაძე
tinatin_kiguradze@iliauni.edu.ge
ტელ: 599 23 67 84
“მულტილინგვური/ბილინგვური განათლების პერსპექტივები საქართველოში”

Google Welcome Presentation & Workshop
2014-09-19 14:10
Google’s mission is to organize the world’s information and make it universally accessible and useful. And while we’re committed to building the perfect search engine, our work goes well beyond delivering accurate search results. The spirit of innovation and entrepreneurship that made our company a success right from the start underpins the work we do every day, from constantly pushing the boundaries of our products to researching alternative energies or devising new ways to interact with our clients.
Contrary to popular belief, we don’t just hire engineers. Whether it’s developing new business strategies, enhancing customer happiness, providing online marketing consultancy to our clients or bringing products to market, there are plenty of graduate opportunities at Google that don’t involve algorithms. To learn more about Google we invite you to attend Google Welcome Presentation, open for everyone on Sept 26th, at 14.00 in the room: Book House Ligamus, Building A, 32, Chavchavadze Ave.
We also accepting applications for a range of technical and non-technical, full-time opportunities and we are interested in final year students and recent graduates from all disciplines.
If you have:
● Previous experience or interest in sales, customer support, account management, marketing or consulting.
● Demonstrated experience in managing and customizing experience to a customer base.
● Interest in working against an assigned quota.
● Proven ability to multi-task and manage multiple projects at a time while paying strict attention to detail.
● Proactive, independent worker with the demonstrated capacity to lead, motivate and work well with others.
..then we invite you to register for Google Workshop by clicking the “apply” button. These activities will take place in Ilia University on Sept 26th, 2014. Please note that all registered CVs will be reviewed and suitable candidates will be invited to attend our workshop. Please note that the entire event will be held in English and the deadline to apply is 22-Sept-2014. We will inform you of the outcome by 25-Sept-2014.
Google Full-time Career Opportunities for New Graduates
Google is accepting applications for a range of technical and non-technical, full-time opportunities and we are interested in final year students and recent graduates from all disciplines. If you are thinking about full-time career with Google, have a look the roles below:
● SMB Sales – google.com/jobs/students/smbsales
● SMB Services- google.com/jobs/students/smbservices
Here’s your chance to make a global impact!

გერმანელი ფილოსოფოსის, რიუდიგერ საფრანსკის, მოხსენება
2014-09-22 07:23
2 ოქტომბერს, 18:00 საათზე, G106 აუდიტორიაში ილიას სახელმწიფო უნივერსიტეტი და სავლე წერეთლის სახელობის ფილოსოფიის ინსტიტუტი გიწვევთ შეხვედრაზე გერმანელ ფილოსოფოსთან და ლიტერატურის თეორეტიკოსთან, ბერლინის თავისუფალი უნივერსიტეტის საპატიო პროფესორთან, რიუდიგერ საფრანსკისთან (Rüdiger Safranski).
რიუდიგერ საფრანსკი თანამედროვეობის ერთ-ერთი უმნიშვნელოვანესი გერმანელი ინტელექტუალია, ცნობილი – თავისი მონოგრაფიებით რომანტიზმის, გოეთესა და შილერის, ნიცშეს, შოპენჰაუერის, ჰაიდეგერის შესახებ. მრავალი ლიტერატურული პრიზისა და სამეცნიერო ჯილდოს ავტორი გერმანულენოვანი აუდიტორიისათვის აგრეთვე ცნობილია, როგორც თანაწამყვანი გერმანიის ერთ-ერთი საზოგადოებრივი ტელევიზიის (ZDF) გადაცემისა „ფილოსოფიური კვარტეტი“ (Philosophisches Quartett), რომელიც ფილოსოფიური და ეთიკური პრობლემების შესახებ დებატებს ეძღვნება.
ქართველ აუდიტორიასთან შეხვედრის ფარგლებში სტუმარი ისაუბრებს თავის მონოგრაფიაზე „ბოროტება, ანუ თავისუფლების დრამა“ (Das Böse oder Das Drama der Freiheit, 1997). მონოგრაფიაში განხილულია ბოროტების ცნების შესახებ თეოლოგიური და ფილოსოფიური დისკურსები ანტიკური და ბიბლიური დროიდან თანამედროვეობამდე; გამოკვლეულია ბოროტებასა და ადამიანის თავისუფლებას შორის კავშირის კონცეპტუალიზების ისტორია. სავლე წერეთლის სახელობის ფილოსოფიის ინსტიტუტი უახლოეს მომავალში გამოსცემს საფრანსკის ამ მნიშვნელოვანი მონოგრაფიის ქართულ თარგმანს.
შეხვედრა დასრულდება რიუდიგერ საფრანსკისთვის ილიას სახელმწიფო უნივერსიტეტის საპატიო დოქტორის ტიტულის მინიჭების ცერემონიით.
დრო: 2 ოქტომბერი, 18:00 საათი
ადგილმდებარეობა: G 106 აუდიტორია, ილიას სახელმწიფო უნივერსიტეტი

ირანი და კავკასია: ისტორია, კულტურა, თანამედროვე ურთიერთობები
2014-09-23 11:46
1-2 ოქტომბერს ილიას სახელმწიფო უნივერსიტეტის G 106 აუდიტორიაში ტარდება საერთაშორისო კონფერენცია – „ირანი და კავკასია: ისტორია, კულტურა, თანამედროვე ურთიერთობები“. კონფერენციის ორგანიზატორები არიან ილიას სახელმწიფო უნივერსიტეტის გ. წერეთლის აღმოსავლეთმცოდნეობის ინსტიტუტი და ანატოლიის კვლევების ფრანგული ინსტიტუტი. კონფერენცია ეძღვნება ირანისა და კავკასიის რეგიონის ურთიერთობების აქტუალური საკითხების კვლევას. კონფერენციის თემატიკა მოიცავს ენობრივ, ლიტერატურულსა და კულტურულ კავშირებს, ისტორიულ და თანამედროვე ურთიერთობებს. განსაკუთრებული ყურადღება დაეთმობა ირანელთა მოღვაწეობას კავკასიის ქვეყნებში. ქართველი მკვლევრების გარდა, კონფერენციაში მონაწილეობენ ფრანგი, ირანელი, შვეიცარიელი, აზერბაიჯანელი, სომეხი და დაღესტნელი მეცნიერები. კონფერენციის სამუშაო ენა ინგლისურია. დასწრება თავისუფალია.
კონფერენციის დრო: 1-ლი ოქტომბერი, 10:00-18:00 საათი 2 ოქტომბერი, 10:00-13:00 საათი
ადგილმდებარეობა: ილიას სახელმწიფო უნივერსიტეტი, კორპუსი G , აუდიტორია 106
იხ.პროგრამა >>>

ტრენერთა ტრენინგი კომპიუტერული თამაშების განვითარებაში
2014-09-24 08:07
22 სექტემბრიდან 5 ოქტომბრის ჩათვლით, ილიას სახელმწიფო უნივერსიტეტში, საქართველოს ინოვაციების და ტექნოლოგიების სააგენტოს ორგანიზებით, ტარდება ტრენინგების სერია ტრენერებისა და სტუდენტებისათვის.
22-26 სექტემბერს ილიას სახელმწიფო უნივერსიტეტის H 105 აუდიტორიაში (3D computer Lab) ტარდება ტრენერთა ტრენინგი კომპიუტერული თამაშების განვითარებაში. კურსის მიზანია, მონაწილეებს მიაწოდოს თამაშების განვითარების თეორიული და პრაქტიკული ცოდნა. კურსი მოიცავს სრულ პროცესს კომპიუტერული თამაშის იდეიდან კონკრეტულ პროტოტიპად ქცევამდე. ტრენინგს გაუძღვება ტალინის ტექნოლოგიური უნივერსიტეტის პროფესორი მარტინ სილაოტსი.
27 სექტემბერს ილიას სახელმწიფო უნივერსიტეტის A 308 აუდიტორიაში ჩატარდება ერთდღიანი ტრენინგი სტუდენტებისათვის.
26 სექტემბრიდან 5 ოქტომბრის ჩათვლით, ყოველდღე, შაბათ-კვირის ჩათვლით, 10:00-დან 15:00 საათამდე (კვირას 10:00-დან 13:00 საათამდე) ილიას სახელმწიფო უნივერსიტეტის H 105 აუდიტორიაში (3D computer Lab) ჩატარდება ტრენერთა ტრენინგი ანდროიდის დეველოპმენტში მათთვის, ვინც ასწავლის ან გეგმავს კარიერის ანდროიდის სასწავლო მიმართულებით გაგრძელებას. ტრენინგს გაუძღვებიან Google-ის მიერ აღიარებული ექსპერტები ანდროიდის მობილური პლატფორმის მიმართულებით (Google Developer Expert).
სებასტიან მაუერი (გერმანია);
მარიო ვივიანი (იტალია);
კაან მამიკოღლუ (თურქეთი);
ალექს კოროვიანსკი (რუსეთი);
აიგულ ზაგიდულინა (გერმანია);
მატეუს ჰერიხი (პოლონეთი).
ტრენინგი მოიცავს შემდეგ თემებს:
1. შესავალი ანდროიდის დეველოპმენტში; GitHub-ზე მუშაობა; User Interface; ნებართვები (Permissions); მომხმარებლის შეტყობინებები (User Notifications); მრავალჯერადი შეხება და ჟესტიკულაცია (multi-touch & gestures); მულტიმედია; სენსორები; ლოკაცია; მონაცემთა ბაზა და API; სასარგებლო ბიბლიოთეკები და ჩარჩოები (frameworks); აპლიკაციის გამოქვეყნება და რეკლამირება; დამხმარე წყაროები – online/offline ჯგუფები, StackOverflow; UX ანდროიდისთვის. მატერიალური დიზაინი; Android Wear; ანდროიდის აპლიკაციების მარკეტინგი და მონეტიზაცია.
ტრენინგში მონაწილეობისთვის საჭიროა:
Java-ზე პროგრამირების კარგი ცოდნა;
მონაცემთა სტრუქტურების, ალგორითმებისა და პროგრამული დიზაინის კარგი ცოდნა;
მარქაფ ენების ცოდნა (XML და JSON);
სალაპარაკო ინგლისურის კარგი ცოდნა.
ტრენინგში მონაწილეობა უფასოა და ყველა მოდულზე დასწრება სავალდებულოა.

ენერგიის განახლებადი წყაროების განვითარება
2014-09-24 13:18
ხელშემწყობი მექანიზმები
26 სექტემბერს, პარასკევს, 17:00 საათზე, ილიას სახელმწიფო უნივერსიტეტის G 106 აუდიტორიაში, ანალიტიკური ცენტრის – ”მსოფლიო გამოცდილება საქართველოსთვის” – (WEG) და ილიას სახელმწიფო უნივერსიტეტის ენერგეტიკისა და მდგრადი განვითარების ინსტიტუტის ორგანიზებით, გაიმართება ენერგეტიკული პოლიტიკისა და მდგრადი განვითარების სემინარების ციკლის მორიგი სემინარი – ენერგიის განახლებადი წყაროების განვითარება, ხელშემწყობი მექანიზმები.

სემინარზე განხილული იქნება ენერგიის განახლებადი წყაროების განვითარების ხელშემწყობი მექანიზმები, ტექნოლოგიები და მსოფლიო გამოცდილება, ასევე -ევროკავშირის 2009/28/EC დირექტივა ენერგიის განახლებადი წყაროების შესახებ და მისი დანერგვა ენერგეტიკული გაერთიანების ქვეყნებში.
სემინარი წარიმართება დიალოგისა და დისკუსიის რეჟიმში; დასასრულს, დრო დაეთმობა საქართველოში ენერგეტიკის სფეროში მიმდინარე აქტუალური საკითხების განხილვა-გაანალიზებასაც.
დასწრება თავისუფალია. გთხოვთ, მობრძანდეთ და აქტიურად ჩაერთოთ დისკუსიაში.
დრო: 26 სექტემბერი, 17:00 საათი
ადგილმდებარეობა: G 106 აუდიტორია, ილიას სახელმწიფო უნივერსიტეტი

„ქართული ენის სწავლება და თანამედროვე საერთაშორისო მეთოდოლოგია“
2014-09-25 11:07
2014 წლის 10-11 ოქტომბერს, ილიას სახელმწიფო უნივერსიტეტში (A101 აუდიტორია) ჩატარდება საერთაშორისო სამეცნიერო კონფერენცია სახელწოდებით „ქართული ენის სწავლება და თანამედროვე საერთაშორისო მეთოდოლოგია“ .
კონფერენცია ტარდება შოთა რუსთაველის სამეცნიერო ფონდის უცხოეთში მოღვაწე თანამემამულეთა მონაწილეობით ერთობლივი კვლევებისათვის სახელმწიფო გრანტების 2012 წლის კონკურსის გამარჯვებული პროექტის – „ძველი და თანამედროვე ქართული ენის სასწავლო ონლაინპორტალი“ – ფარგლებში.
კონფერენციის მიზანია ქართულის, როგორც მეორე/უცხო ენის სწავლებისა და მეთოდიკის სფეროში გაწეული სამუშაოების წარმოდგენა ენების ელექტრონული სწავლების საერთაშორისო გამოცდილების ჭრილში, შედეგების შეჯამება, გამოცდილების გაზიარება და სამომავლო ამოცანების დასახვა.
კონფერენციის თემატიკა:
• ქართულის, როგორც უცხო ენის სწავლება
• ქართულის, როგორც მეორე ენის სწავლება
• მეორე ენის/ბილინგვური მასწავლებლის მომზადება
• ენების ელექტრონული სწავლება

მონაწილეობის პირობები:
მომხსენებელმა 200-300 სიტყვისაგან შემდგარი რეზიუმე ქართულ (შრიფტი sylfaen) ან ინგლისურ (შრიფტი Times New Roman) ენაზე უნდა წარმოადგინოს შემდეგ ელექტრონულ მისამართზე: geolingvostudio@iliauni.edu.ge.

მოხსენებათა წარდგენის ბოლო ვადა – 5 ოქტომბერი.
კონფერენციაში მონაწილეობის მსურველებს ვთხოვთ ანკეტის შევსებას (იხ. ბმული) და attachment-ის სახით გადმოგზავნას შემდეგ ელექტრონულ მისამართზე: geolingvostudio@iliauni.edu.ge
კონფერენციის სამუშაო ენებია ქართული და ინგლისური.
თითოეული მოხსენების ხანგრძლივობა – 25 წუთი;
ვორკშოფის პრეზენტაციის ხანგრძლივობა – 15 წუთი.

შედარებითი ლიტერატურის მე-5 საერთაშორისო კონფერენცია
2014-09-25 16:41
29-30 სექტემბერს, ილიას სახელმწიფო უნივერსიტეტის A კორპუსში ტარდება შედარებითილიტერატურის მე-5 საერთაშორისო კონფერენცია სახელწოდებით:
პარალელური და ურთიერთგადამკვეთი თემები დასავლურ და აღმოსავლურლიტერატურაში

კონფერენციაზე სამუშაო ენებია: ქართული, ინგლისური, ფრანგული, გერმანული
კონფერენციის ორგანიზატორები არიან: ბელა წიფურია, ელგუჯა დადუნაშვილი, დანიელბუშინგერი, ათინათ მამაცაშვილი-კობახიძე, მზაღო დოხტურიშვილი
პროგრამა
Programme
Conference Abstracts
Poster
